OzLabs/hebrew-wiki-articles huggingface dataset:
יאמפיל (מחוז חמלניצקי)

יאמפיל או יאמפול (באוקראינית: Ямпіль; ביידיש: יאַמפאָלאֶ) היא עיירה במחוז חמלניצקי, בווהלין שבמערב אוקראינה. דרומית מזרחית לקרמניץ.

בעיירה התקיימה קהילה יהודית חשובה וחלק מרבניה התפרסמו בעולם היהודי כולו. הרב יחזקאל לנדא ("הנודע ביהודה") כיהן כרב הקהילה במשך 11 שנים, מתק"ו (1746) עד תקט"ו (1755). בעיר פעל גם אחד מגדולי צדיקי החסידות, רבי יחיאל מיכל מזלוטשוב, אשר גם קבור במקום. גם בנו, רבי יוסף מימפולי כיהן באדמו"רות בעיר.

==לקריאה נוספת==
* עיירה בלהבות : פנקס יאמפאלא, מוקדש אל הקדושים והטהורים אנשי העיירה, שנרצחו ונטבחו על ידי מרצחי עמנו, בעריכת אריה לייב גלמן, ירושלים, תשכ"ד

==קישורים חיצוניים==

קטגוריה:מחוז חמלניצקי: יישובים
קטגוריה:קהילות יהודיות באוקראינה
אהרן ברכיה ממודנה

רבי אהרן ברכיה ממוֹדֶנָה (נכתב לעיתים: אהרן ברכיה מודינא; 1549-כ"ו בתמוז ה'שצ"ט, 28 ביולי 1639) היה רב ומקובל בן יהדות איטליה. נודע בעיקר בשל ספרו מעבר יַבֹּק.

==ביוגרפיה==
רבי אהרן ברכיה בן רבי משה בן רבי נחמיה נולד בעיר מודנה שבאיטליה, למד אצל רבי הלל החסיד ממודנה ורבי מנחם עזריה מפאנו והיה ממקורביהם של רבי יהודה אריה די מודינא ורבי ישראל סרוג. גיסו של רבי יוסף ידידיה קרמי, מחבר "כנף רננים". נסמך להוראה אצל רבי יום טוב צהלון.

חיבורו הראשון היה "אשמורת הבוקר" (1624) שחיבר עבור חבורת "מעירי השחר" במודנה, חיבור זה היה סדר תפילות מיוחד עבור חברי הקבוצה שנהגו להשכים קום לפני עלות השחר מדי יום ולהתפלל לפני תפילת שחרית. שלוש שנים לאחר הדפסת סדר התפילות שלו, הוציא גיסו סדר התפילות עם כוונות משלו בשם "כנף רננים" (1627). נוצר פולמוס ביניהם בשל ויכוחים התלויים בהבדלים שבין קבלת האר"י לקבלת הרמ"ק, ובית הדין של מודנה נזקק להכריע ביניהם.

ספרים נוספים שחיבר ונותרו בכתב יד הם:
* שמן זית זך - כללי חכמת האמת לפי האריז"ל
* שתיל פורח - כוונות לתפילות, לנטילת ידיים, לאיסורי כשרות ולקדושת השבת.
* אמרי שפר - חידושים בחכמת הקבלה
* פירוש על תיקוני הזוהר
* מגן אהרן

==קישורים חיצוניים==
* 
* 
* 
* 

;כתביו
* 
* 
* 

==הערות שוליים==

קטגוריה:רבנים איטלקים
קטגוריה:מודנה: רבנים
קטגוריה:מקובלי איטליה
קטגוריה:מחברי ספרי הלכה: ראשוני האחרונים
קטגוריה:מחברי ספרי קבלה
קטגוריה:נפטרים ב-1639
גאבס

גאבס (בערבית قابس , בצרפתית: Gabès) היא בירת מחוז גאבס בתוניסיה. העיר שוכנת במזרח תוניסיה לחוף מפרץ גאבס והוזכרה על ידי סטראבון כעיר נמל חשובה. בשנת 2014 התגוררו בעיר 152,921 אנשים והיא העיר השישית המאוכלסת ביותר בתוניסיה.

בשנת 1941 התרחשו בעיר פרעות נגד יהודים.
==גלריה==
<gallery>
תמונה:ميناء الصيد البحري - قابس.JPG|נמל גאבס
תמונה:Entree du port.jpg|מגדלורי גאבס
תמונה:Gabes Minaret.jpg|מגדל בתוך העיר גאבס
תמונה:Boutique au souk.jpg|השוק המקומי
</gallery>

==קישורים חיצוניים==

* 
* 
* 

קטגוריה:תוניסיה: ערי חוף
קטגוריה:תוניסיה: ערי נמל
HAVOC

הדמיה ממוחשבת של ההתיישבות באטמוספירת נוגה
HAVOC (ראשי תיבות באנגלית: High Altitude Venus Operational Concept) הוא מחקר מבית נאס"א המוביל לפיתוח תוכנית לחקר נוגה, בדגש על ארכיטקטורת משימה לשליחת רכב מאויש, מתנפח, אשר ירחף באטמוספירת נוגה.

המחקר כולל סדרת משימות שיובילו להקמת התיישבות בנוגה בחמישה שלבים:
# מחקר רובוטי של אטמוספירת נוגה.
# משימה מאוישת במסלול סביב נוגה למשך 30 יום.
# משימה מאוישת לאטמוספירת נוגה למשך 30 יום.
# משימה מאוישת לאטמוספירת נוגה למשך שנה.
# התיישבות ארוכת טווח של בני אדם בכלי מרחף.

נאס"א הצהירה שאין לה תוכניות למימון התוכנית.

==קישורים חיצוניים ==

*[http://sacd.larc.nasa.gov/branches/space-mission-analysis-branch-smab/smab-projects/havoc/ עמוד המחקר באתר נאס"א]
*[https://www.youtube.com/watch?&v=0az7DEwG68A סרטון הדמיה מבית נאס"א]

==הערות שוליים==

קטגוריה:משימות לחקר נוגה
קטגוריה:נאס"א
אשר הלפרין

אשר הלפרין (29 באפריל 1925 - 3 באוקטובר 2014) היה כלכלן ישראלי, שכיהן בתפקידים בכירים בבנקים. ד״ר הלפרין היה מנכ"ל משותף בבנק הפועלים, מנכ"ל איגוד הבנקים בישראל, מנכ"ל בנק לאומי לתעשייה ומנהל מחלקת המחקר בבנק לאומי. אשר הלפרין היה הישראלי הראשון שסיים לימודי דוקטורט באוניברסיטת פרינסטון.

== ביוגרפיה ==
הלפרין נולד בתל אביב. הוא למד בגימנסיה גאולה ובבית הספר הגבוה למשפט ולכלכלה בו סיים לימודי תואר ראשון בשנת 1947. את התואר השני באוניברסיטת קליפורניה בברקלי סיים בשנת 1952. בשנת 1955 היה הישראלי הראשון שסיים דוקטורט באוניברסיטת פרינסטון.

בתום לימודיו בבית הספר התיכון התגייס להגנה ושירת במשטרת היישובים העבריים בכפר גלעדי. במסגרת שירותו עסק בשמירה וסייע לעליית יהודים מלבנון ומסוריה, שבאו ברגל.
במלחמת העצמאות שירת בחטיבת גבעתי והשתתף במבצע תינוק ובמבצע חסידה.

בשנים 1946 ו-1947 עבד בבנק קופת עם. משנת 1950 עבד ככלכלן באגף מטבע חוץ במשרד האוצר.
בשנים 1955 עד 1968 עבד בבנק לאומי. בין תפקידיו בבנק: יועץ כלכלי של הבנק, מנהל מחלקת המחקר ומנהל בנק לאומי לתעשייה.
בשנים 1969 עד 1972 היה מנכ"ל משותף של בנק הפועלים. לאחר מכן ניהל את חברת פקטורינג וולטר אי. הלר ישראל. בתקופת עבודתו בבנק הפועלים היה מנכ"ל בנק משכן, בנק למשכנתאות של בנק הפועלים.
החל משנת 1976 ועד 1991 היה מנכ"ל איגוד הבנקים בישראל.

הלפרין הרצה בכלכלה ובמנהל עסקים באוניברסיטת תל אביב בשנים 1955 עד 1995 ובנוסף לכך היה מרצה אורח בטכניון, באוניברסיטה העברית בירושלים, באוניברסיטת בר-אילן, באוניברסיטת קולומביה, אוניברסיטת ניו יורק ובאוניברסיטת פנסילבניה.
החל משנת 1992 היה מרצה לכלכלה במכללה למינהל.

הלפרין נבחר ליקיר העיר תל אביב-יפו בשנת 2004. הוא כיהן במגוון רחב של תפקידים ציבוריים: נשיא – המועדון המסחרי-תעשייתי בתל אביב, נשיא – לשכת המסחר ישראל-אמריקה בתל אביב, חבר הנהלת הבורסה לנירות ערך בתל אביב, חבר הנהלת המרכז הישראלי לניהול, חבר הנהלת לשכת המסחר הבינלאומית בתל אביב, חבר הנהלת להב (לימודי הכשרה במנהל) באוניברסיטת תל אביב, חבר בהנהלת המכללה למינהל בתל אביב, חבר בחבר הנאמנים המכללה למנהל והמסלול האקדמי של המכללה למינהל, ממייסדי יד שרה וחבר נשיאותה, חבר הנהלת עמותת בית-גבעתי, סגן נשיא מכון התקנים בתל אביב וחבר במועצה הציבורית של בית התנ"ך.

אשר הלפרין היה נשוי לבלהה הלפרין, שעד פרישתה לגמלאות עבדה כמורה לתנ"ך בגימנסיה הרצליה.

==ראו גם==
* המועדון המסחרי והתעשייתי

==לקריאה נוספת==
* עופר אדרת, הסנגור האחרון של הבנקים - ד"ר אשר הלפרין בנקאי וכלכלן' , הארץ, אחרי מות, 20 בפברואר 2015.
* ד"ר אשר הלפרין, מבנק אפ"ק למערכת הבנקים בתל אביב יפו, מי ומי בתל אביב יפו, האנציקלופדיה של העיר העברית הראשונה, 1991, עמודים 482-484.
* בנקאי ישר דרך, בנקאות-מגזין איגוד הבנקאים, 2014, עמוד 11.

== קישורים חיצוניים ==

* 
* אלעזר לוין, [http://www.news1.co.il/Archive/001-D-354649-00.html מת ד"ר אשר הלפרין "זקן הבנקאים"], News1, אוקטובר 2014.

==הערות שוליים==

קטגוריה:בנקאים ישראלים
קטגוריה:כלכלנים ישראלים
קטגוריה:מנהלי בנקים ישראלים
קטגוריה:מנהלי בנק הפועלים
קטגוריה:עובדי משרד האוצר
קטגוריה:אנשי משטרת היישובים העבריים
קטגוריה:אנשי היישוב ילידי הארץ
קטגוריה:בוגרי גימנסיה גאולה
קטגוריה:בוגרי בית הספר הגבוה למשפט ולכלכלה
קטגוריה:בוגרי אוניברסיטת קליפורניה בברקלי
קטגוריה:בעלי תואר דוקטור מאוניברסיטת פרינסטון
קטגוריה:יועצים כלכליים ישראלים
קטגוריה:אישים הקבורים בבית הקברות קריית שאול
קטגוריה:יקירי תל אביב-יפו לשנת 2004
קטגוריה:ישראלים שנולדו ב-1925
קטגוריה:ישראלים שנפטרו ב-2014
גביע המדינה בכדורגל 1987/1988

גביע המדינה בכדורגל 1987/1988 הייתה התחרות ה-50 מאז היווסדה וה-35 לאחר קום מדינת ישראל. המשחקים החלו בספטמבר 1987 והסתיימו ב-7 ביוני 1988.

מכבי תל אביב ניצחה במשחק הגמר ובכך זכתה בגביע השני ברציפות וה-17 בסך הכל.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השביעי לתחרות הצטרפו קבוצות של ליגה לאומית.

===שלבי הגמר===
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==קישורים חיצוניים==
* [https://www.rsssf.org/tablesi/isra88.html תוצאות המשחקים החל משלב שמינית הגמר]

קטגוריה:עונות בגביע המדינה בכדורגל
קטגוריה:1987 בישראל: כדורגל
קטגוריה:תחרויות כדורגל ב-1987
קטגוריה:1988 בישראל: כדורגל
קטגוריה:תחרויות כדורגל ב-1988
ישראל פוזננסקי

ישראל פוזננסקי (בפולנית: Izrael Poznański; ביידיש: ישראל פאזנאנסקי; 25 באוגוסט 1833 – 28 באפריל 1900) היה איש עסקים יהודי-פולני, איל טקסטיל ופילנתרופ שחי ופעל בלודז'.

נולד באלכסנדר לודז' לקלמן פוזננסקי, בנו של יצחק פוזננסקי מקובאל שבמחוז קויאוויה, ולמלכה לובינסקה. בשנת 1834, כשנה לאחר לידתו, עברה משפחתו ללודז'. שם האב רכש את הזכות לסחור בטקסטיל, בעיקר בכותנה ובפשתן. האב בנה את בית הדירות הראשון בן שתי הקומות בעיר העתיקה, ובסמוך אליו הקים חנות לממכר בדים ותבלינים.

בלודז' סיים ישראל את בית הספר היסודי ואת מה שנקרא חטיבת ביניים. בגיל 17, בשנת 1851, נישא לליאוניה הרץ, בתו של משה הרץ, סוחר עשיר מוורשה. בשטר הנישואין כונה ישראל בתואר "אמן מקצוע האריגה". לנדוניה הוא הביא עמו 500 רובל.

שנה לאחר מכן, בדצמבר 1852, קיבל ישראל פוזננסקי את ניהול העסק המשפחתי מאביו, והרחיב אותו בהדרגה במהלך חצי המאה הבאה. העסק המשפחתי עבר לשליטתו, והוא פיתח אותו לכדי תאגיד ענק שעסק בעיקר בכותנה על כל שלבי עיבודה עד לכדי מוצר מוגמר, ללא צורך במיקור חוץ. בכך השאיר פוזננסקי את מרבית הרווח בתוך התאגיד. בשנות ה-70 וב-80 של המאה ה-19 התרחב התאגיד במהירות רבה, והקנה לפוזננסקי את הכינוי "מלך הכותנה" ברחוב הפולני. לקראת סוף המאה היה התאגיד מושא לביקורת על ניצול עובדים והנהלתו דיכאה שביתות מאורגנות חוזרות ונשנות. בשל כך, שימש פוזננסקי כמודל לדמותו של מקס אשכנזי בספרו של הסופר היידי ישראל יהושע זינגר "האחים אשכנזי" הנחשב לספר מופת בשפה היידית ומציג את אנשי ההון באור לא מחמיא.

לפוזננסקי היו ארבעה בנים: איגנץ, הרמן, קרול ומאוריצי. ושתי בנות: אנה איידל'ה שנישאה ליעקב הרץ ויוהאנה נטליה שנישאה לזיגמונט לוינסקי.

ה[[מאוזוליאום של פוזננסקי בלודז']]
פוזננסקי נפטר בסוף אפריל 1900 ונקבר בבית הקברות היהודי החדש בלודז'. אחוזת הקבר של ישראל ואלינורה הרץ פוזננסקי מתוארת לעיתים כאנדרטת הקבר היהודית הגדולה בעולם, המאוזוליאום והפסיפס המכסה את חלקה הפנימי של הכיפה שוקמו בשנת 1993. ארמון מגוריו המפואר עומד במרכז לודז' והחל מ-1975 שוכן בו המוזיאון ההיסטורי של העיר והוא מכונה לעיתים "הלובר של לודז'"; ב-2015 הוכרז המבנה כמונומנט היסטורי.

חברת פוזננסקי המשיכה להתקיים לאחר פטירתו בהנהלת בני המשפחה עד שנת 1930, אז השתלט עליה בנק איטלקי מנושיה.

==קישורים חיצוניים==

* [https://sztetl.org.pl/pl/biogramy/5217-poznanski-izrael-kalmanowicz ביוגרפיה קצרה של פוזננסקי], באתר השטעטל הווירטואלי 
* [http://poznanskigd.blogspot.co.il/ מדריך פוזננסקי]
* [https://polingd.blogspot.com/2011/03/blog-post_147.html שלושת התעשיינים בלודז']

קטגוריה:נדבנים יהודים פולנים
קטגוריה:אנשי עסקים יהודים פולנים
קטגוריה:יהודים פולנים
קטגוריה:לודז': אישים
קטגוריה:יהדות לודז'
קטגוריה:פולנים שנולדו ב-1833
קטגוריה:נפטרים ב-1900
צבי איצקוביץ

צבי איצקוביץ (1926 – י"א בטבת תשס"ט, ינואר 2009) היה ראש עיריית לוד מנובמבר 1965 עד 1978.

== ביוגרפיה ==
צבי איצקוביץ נבחר לראשונה למועצת העיר הרביעית ולתפקיד ראש העירייה בנובמבר 1965, מטעם מפלגת מפא"י.
בדצמבר 1969 הוא נבחר בשנית לראשות העיר מטעם המערך. בפברואר 1974 הוא הצליח להיבחר בפעם השלישית לתפקיד, גם הפעם מטעם המערך. הוא כיהן עד 1978.

כראש עיר הוא הקים והרחיב שכונות, כמו את שיכון חב"ד בעיר. הוא גם היה בקשר טוב עם רבנות חב"ד העולמית. בתקופתו, האוכלוסייה שהגיעה לעיר כבר לא הייתה אוכלוסייה חסרת כל, כמו זו שהגיעה בשנות החמישים. הוא היה צריך לדאוג לאוכלוסייה לצרכים מתקדמים יותר מאשר קורת גג ועבודה בסיסית.

איצקוביץ נפטר בגיל 83, אחרי מחלה ארוכה. הוא נטמן בראשון לציון, שם גר בשנות חייו האחרונות. הוא הותיר אחריו רעיה ושני ילדים.

==הערות שוליים==

קטגוריה:ראשי רשויות מקומיות מטעם מפא"י
קטגוריה:ראשי רשויות מקומיות מטעם העבודה
קטגוריה:ראשי עיריית לוד
קטגוריה:ישראלים שנולדו ב-1926
קטגוריה:ישראלים שנפטרו ב-2009
בוני התיכון

בוני התיכון הנדסה אזרחית ותשתיות בע"מ, המוכרת בשם המקוצר בוני התיכון, היא חברה ציבורית ישראלית, העוסקת, בעצמה ובאמצעות חברות בנות, בייזום, פיתוח, שיווק וניהול של פרויקטי בנייה למסחר ומגורים.
== היסטוריה ==
החברה נוסדה ב-1985 על ידי אהרון פרץ ובנו, עמרם (עמי) פרץ. בתחילת דרכה התמקדה החברה בבנייה בפריפריה, ובמאה ה-21 הבנייה מתמקדת בעיקר במרכז הארץ. בסוף 2018 העסיקה החברה 41 עובדים. משרדי החברה שוכנים בחולון. מאז נובמבר 1993 נסחרים ניירות הערך של החברה בבורסה לניירות ערך בתל אביב.

B CENTER, הוא מרכז מסחרי שהוקם על ידי בוני התיכון בכפר סבא הירוקה. המרכז נמצא על שטח כולל של כ-18,000 מ"ר, והוא כולל 3 קומות מסחר, 187 חנויות תת-קרקעיות ומגרש חניה. סמוך למתחם הולכים ונבנים מרכז קאנטרי קלאב ומגרשי טניס.

החברה מבצעת מיזם גדול של פינוי בינוי בקריית אונו, במסגרתו צפויות להיבנות עד כ-1,056 דירות.

בשנים 2006 ו-2007 רכשה החברה קרקעות ברומניה ובהונגריה, באמצעות חברות בנות הרשומות במדינות אלה.

== קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:חולון: חברות
קטגוריה:ישראל: חברות שהוקמו ב-1985
גביע המדינה בכדורגל 1988/1989

גביע המדינה בכדורגל 1988/1989 הייתה התחרות ה-51 מאז היווסדה וה-36 לאחר קום מדינת ישראל. המשחקים החלו בספטמבר 1988 והסתיימו ב-14 ביוני 1989.

מתכונת התחרות חזרה למשחקים כפולים בשלב שמינית הגמר ורבע הגמר.

בית"ר ירושלים ניצחה במשחק הגמר ובכך זכתה בגביע החמישי שלה.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השביעי לתחרות הצטרפו קבוצות של ליגה לאומית.

===שלבי הגמר===
הקבוצה שאירחה את המשחק הראשון במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==קישורים חיצוניים==
* [https://www.rsssf.org/tablesi/isra89.html תוצאות המשחקים החל משלב שמינית הגמר]

קטגוריה:עונות בגביע המדינה בכדורגל
קטגוריה:1988 בישראל: כדורגל
קטגוריה:תחרויות כדורגל ב-1988
קטגוריה:1989 בישראל: כדורגל
קטגוריה:תחרויות כדורגל ב-1989
המרכז הבין-תרבותי לירושלים

המרכז הבין-תרבותי לירושלים הוא עמותה שהוקמה בשנת 1999. מטרתה העיקרית של העמותה היא להפוך את ירושלים לעיר כשירה תרבותית (באנגלית: Culturally Competent) עבור כלל התרבויות והזהויות השונות החיות ופועלות בעיר. המרכז נמצא בהר ציון בירושלים.

== אודות המרכז הבין-תרבותי לירושלים ==
=== אפיקי פעולה עיקריים ===
להגשמת מטרת העמותה, המרכז הבין-תרבותי פועל בשני כיווני פעולה עיקריים:
# כשירות תרבותית עירונית - עידוד ירושלים כעיר המספקת לכל תושביה שירותים איכותיים והוגנים המותאמים להם ולתרבותם, ושהמרחבים הציבוריים שבה מותאמים לאופי קבוצות אלו בצורה הוגנת ככל האפשר.
# שותפות קהילתית רב-תרבותית - מעורבות פעילה ואפקטיבית של כל הגורמים הקהילתיים, תושבים ואנשי מקצוע, בהשפעה על העיר ועל הקהילות השונות שבה.

=== גישת המרכז הבין-תרבותי לירושלים ===
המרכז הבין-תרבותי לירושלים מאמין שלכל תושבי ירושלים הזכות לגישה הוגנת ואיכותית לכל השירותים המגיעים להם. כמו כן, שלתושבי ירושלים יש זכות להשפיע ולהיות שותפים בכל הנושאים המשפיעים עליהם. מכיוון שבירושלים זהויות ותרבויות רבות, חזון המרכז מחייב גישה המתחשבת בזהויות ותרבויות אלו. על-כן, מתן שירותים חייב להיות כשיר תרבותית ותהליכי קבלת החלטות חייבים להיות פתוחים לדיון עמוק חוצה תרבויות ומותאם זהויות בין כל בעלי העניין. מנהיגות קהילתית, כמו גם אנשי מקצוע וארגונים מגוונים, מכל המגוון הירושלמי זכאים להיחשב בעלי עניין בתהליכים המשפיעים על העיר וקהילותיה.

למרכז הבין-תרבותי אין שיוך פוליטי כזה או אחר ומצוי בקשר תמידי עם מגוון רחב של תרבויות, זרמים וגופים שונים בעיר. בנוסף, כדי לשמר את עצמאות המרכז בעיני כל הזהויות בעיר, הוא איננו מקבל או מבקש לקבל תמיכות עירוניות או ממשלתיות.

=== מוקדי פעילות עיקריים ===
פעילות המרכז מתקיימת בעיקרה בעיר ירושלים, ומתחלקת לרוב לשלושה מוקדים עיקריים בעיר:
# דסק מזרח ירושלים - עבודה עם תושבים, פעילים וארגונים לקידום הכשירות התרבותית במזרח ירושלים.
# דסק מערב ירושלים - עבודה עם תושבים, פעילים וארגונים לקידום הכשירות התרבותית במערב ירושלים.
# כשירות תרבותית מערכתית - עבודה עם מערכות וארגונים בירושלים ומחוצה לקידום הכשירות התרבותית בהם.

== הנהלה וחברי הוועד המנהל ==
ד"ר חגי אגמון-שניר ניהל את המרכז הבין תרבותי לירושלים מאז היווסדו בשנת 1999 ועד תחילת 2021. כיום מנהל את המרכז דניאל חסון. יו"ר הוועד המנהל הוא אבנר הרמתי, והוא ממייסדי המרכז. מיכאל גל היה גם הוא מהמייסדים, וכיהן כיו"ר הראשון של המרכז.

המחויבות של המרכז ליחס מכבד לשונות משתקפת לא רק בעשייתו, אלא גם בהרכב המגוון של צוות העובדים וחברי הוועד המנהל.

חברי הוועד הם:

פואד אבו חאמד, השייח' מחמוד אבו ח'דייר, שייקה אל-עמי, שמעון (שימקו) אל-עמי, יעקב אפרתי, ד"ר שי בן-יוסף, אהרון בן-נון, עדינה בר-שלום, בוני גולדברג, אבנר הרמתי, צביקה טימברג, הרב מתתיהו יצחק טננבוים, חנה לויטה, הישאם נג'אר, הארכיבישוף פיירבטיסטה פיצבאלה, הרב דוד רוזן, שרון רוזן.

== קישורים חיצוניים ==
* 
* [https://jicc.org.il/blog בלוג המרכז הבין-תרבותי לירושלים] (אנגלית)
* 
* [https://www.mountzion.org.il/ אתר יוזמת חלון להר ציון] - יוזמה משותפת של המרכז הבין-תרבותי לירושלים וארגון Search for Common Ground
* 
* 
* 

== הערות שוליים ==

קטגוריה:ירושלים: ארגונים
ויליאם לזנבי

ויליאם לזנבי (נפטר בסביבות 1888) היה מוציא לאור אנגלי של ספרי פורנוגרפיה. הוא פעיל במהלך שנות ה-70 וה-80 של המאה ה-19. הוא השתמש בשמות הבדויים דאנקן קמרון ותומס ג'וד. מבין פרסומיו ניתן לציין את חטאי ערי המישור. 

לאחר סקנדל רחוב קליבלנד, העביר לזנבי את עסקיו לפריז ומכר ספרים באנגליה דרך הזמנות בדואר.

קטגוריה:מו"לים בריטים
קטגוריה:פורנוגרפיה
גביע המדינה בכדורגל 1989/1990

גביע המדינה בכדורגל 1989/1990 הייתה התחרות ה-52 מאז היווסדה וה-37 לאחר קום מדינת ישראל. המשחקים החלו בספטמבר 1989 והסתיימו ב-4 ביוני 1990.

הפועל כפר סבא ניצחה במשחק הגמר ובכך זכתה בגביע השלישי שלה.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השמיני לתחרות הצטרפו קבוצות של ליגה לאומית.

שתי קבוצות מהליגה הבכירה הודחו כבר בסיבוב השמיני בידי קבוצות מהליגה השנייה

בית"ר תל אביב הודחה בידי הפועל תל אביב (ששיחקה באותה עונה בליגה השנייה) כאשר הפסידה לה 1-3 ובאותה תוצאה ניצחה מכבי יבנה את הפועל ירושלים

4 קבוצות עלו לשמינית הגמר ללא משחק:

מכבי יבנה, הפועל בת-ים והפועל לוד מהליגה הארצית והפועל ירוחם מליגה ג

===שלבי הגמר===
הקבוצה שאירחה את המשחק הראשון במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==קישורים חיצוניים==
* [https://www.rsssf.org/tablesi/isra90.html תוצאות המשחקים החל מהסיבוב השמיני]
* 

קטגוריה:עונות בגביע המדינה בכדורגל
קטגוריה:1989 בישראל: כדורגל
קטגוריה:תחרויות כדורגל ב-1989
קטגוריה:1990 בישראל: כדורגל
קטגוריה:תחרויות כדורגל ב-1990
ביילן

ביילן (בהולנדית Beilen) הוא כפר במחוז דרנתה אשר בהולנד.

בכפר נמצאו שרידים של בתי קברות עתיקים. ב-8 באוגוסט 1820 כל המבנים בכפר נשרפו למעט הכנסייה. בקצה המזרחי של הכפר נמצאת תחנת רכבת. ב-2 בדצמבר 1975 נחטפה רכבת בכפר והחוטפים ירו בנהג ושני נוסעים והרגו אותם. 

אוכלוסיית הכפר מנתה בשנת 2006 9,656 תושבים ושטחה הוא 3,283 קילומטרים רבועים.

== קישורים חיצוניים == 

קטגוריה:הולנד: יישובים
קטגוריה:דרנתה
שמואל מוטוט

שמואל בן סעדיה אבן מוֹטוֹט (בכתבי יד: מטוט; חי במחצית השנייה של המאה ה-14) היה פרשן המקרא, מגדולי מפרשי ה"אבן עזרא". מעתיק ומתרגם בן יהדות ספרד.

==מפעלו הספרותי==
מוטוט חי ופעל בגוודלחרה שבספרד וכנראה שגם נולד בעיר. מלבד פירושו על ה"אבן עזרא" שנדפס בשם "מגילת סתרים" בוונציה (1554) ושוב בקיצור עם פרשנים נוספים בשם "מרגליות טובה" באמסטרדם (1722), כתב מוטוט פירוש שלם למקרא המצוי בספריית אוניברסיטת קיימברידג' ובו נראה כי עסק בקבלה ופירושיו נוטים לדעת הרמב"ן במקרים שבהן היא סותרת לדעת ה"אבן עזרא". בספריית הבודליאנה ישנו כתב יד של פירוש קבלי למקרא של מוטוט ששרד ממנו רק החלק על ספר שמות.

מפירושו על התפילות לפי הקבלה "ספר תהלות אדוני" נדפס קיצור, בתוך פירוש התפילות של רבי מנחם רקנאטי בקושטא (1543). כתב היד המלא של הפירוש נמצא בספריית הבודליאנה.

ספר נוסף שלו שזכה לתפוצה בכתבי יד אך לא נדפס הוא פירוש לספר יצירה בשם "משובב נתיבות" הכולל שלושה חלקים ומשלב בפירושו פילוסופיה ואסטרונומיה עם קבלה.

כמעתיק ומתרגם, העתיק את הספר "אל עקידה אל רפיעה" של רבי אברהם אבן דאוד, לבקשת רבי יצחק בר ששת, וכינה אותו בעברית בשם "האמונה הנישאה". הספר מוכר בשמו "האמונה הרמה", פרי תרגומו של רבי שלמה אבן לביא שהתקבל יותר. מהנוסח של מוטוט לספר זה שרד רק עותק אחד, ולדעת משה שטיינשניידר יש לו חשיבות לצורך ביקורת השוואתית של המהדורה המקובלת.

==קישורים חיצוניים==
* 
* 
*
;ספריו
* 
* 

==הערות שוליים==

קטגוריה:פרשני המקרא
קטגוריה:מתרגמים יהודים
קטגוריה:ראשוני ספרד
קטגוריה:אישים שחיו במאה ה-14
קארדנאס

ארואיקה קארדנאס (בספרדית: Heroica Cárdenas, "קארדנאס ההרואית"), או בקיצור קארדנאס, היא העיר השנייה בגודלה במדינת טבסקו שבמקסיקו.

אוכלוסיית העיר מנתה בשנת 2010 102,558 תושבים וראש העיר הוא רפאל אקוסטה לאון.

העיר נוסדה ב-22 באפריל 1797 בפקודתו של חוסה אדוארדו דה קארדנאס.

==אקלים==
קארדנאס היא עיר גשומה כאשר כמות המשקעים מגיעה לכ-2,051 מילימטרים בשנה. רוב כמות המשקעים יורדת בעיקר בחודשים ספטמבר ואוקטובר שבהם כמות המשקעים הממוצעת מגיעה ללמעלה מ-330 מילימטרים.

==קישורים חיצוניים==

* 

==הערות שוליים==

קטגוריה:מקסיקו: ערים
קטגוריה:יישובים שהוקמו ב-1797
סיפאקה שחורה

סיפאקה שחורה (שם מדעי: Propithecus perrieri) היא מין סיפאקה האנדמית למדגסקר. בעבר, מין זה נחשב כתת-מין של המין סיפאקה מעוטרת. אזור תפוצתה, בצפון-מזרח מדגסקר, קטן מאוד, וחלק ממנו מוגן. בתי הגידול המועדפים עליו הם יערות נשירים יבשים או לחים-למחצה. הסכנה העיקרית לעתידו של מין זה נובעת מאיבוד בתי גידול, שריפת עצים למטרות חקלאות, איסוף פחם וכריתת עצים. ארגון IUCN הציב מין זה תחת הקטגוריה "נתון בסכנת הכחדה חמורה"; הסיפאקה השחורה נחשבת לאחד מ-25 מיני הפרימטים המצויים בסיכון הגבוה ביותר. 

רובה המוחלט של הפרווה שחור. אורכם של פרטים בוגרים 85 עד 92 ס"מ; הנקבות גדולות מעט מהזכרים. משקלן של הסיפאקות נע בין 3.7 ל-6 ק"ג. הסיפאקות חיות במבנה חברתי של משפחה מצומצמת, שכולל 2-6 פרטים; הן נעות בחופת יער הגשם בחיפוש אחרי מזונן - פירות, עלים, פרחים, ניצנים וזרעים. גודל הטריטוריה כ-10 דונם, כשפרטים מקבוצות שונות מתקשרים זה עם זה באמצעות קולות. נדירים הקרבות בין פרטים מקבוצות שונות, כמו גם ההיתקלויות ביניהן. החברה מטריארכלית, הנקבות מקבלות גישה מועדפת למזון. 

עונת הרבייה קבועה, והסיפאקות מתרבות כל שנה או כל שנתיים. קצב גדילת הגורים קטן מאוד, בשל שכיחות המזון בבית הגידול, אך קצב התפתחות השיניים שלהם גדול מאוד. כחצי מגורי הסיפאקה מתים בטרם הגיעם לגיל שנה. הגורים מגיעים לעצמאות בגיל שנתיים, הנקבות מגיעות לבגרות מינית בגיל 4 שנים, ואילו הזכרים בגיל 5 שנים. 

==קישורים חיצוניים==

== הערות שוליים ==

קטגוריה:טקסונים שתוארו בידי לואי לאבוודן
קטגוריה:אינדריים
קטגוריה:בעלי חיים שתוארו ב-1931
חוסה אדוארדו דה קארדנאס

חוסה אדוארדו דה קארדנאס (בספרדית: José Eduardo de Cárdenas y Romero; 13 באוקטובר 1765 קונדואקן מקסיקו – 23 בינואר 1821 קונדואקן מקסיקו) היה משורר, סופר, פוליטיקאי, כומר ורופא. קארדנאס נולד בקונדואקן שבמדינת טבסקו. היה קולונל הצבא המלכותי של טבסקו הכריז על הקמתה של קארדנאס אשר נקראת על שמו ופעל למען עצמאות מדינת טבסקו.

==קישורים חיצוניים==

קטגוריה:סופרים מקסיקנים
קטגוריה:משוררים מקסיקנים
קטגוריה:ילידי 1765
קטגוריה:נפטרים ב-1821
פרוטליקס

פרוטליקס ביות'רפיוטיקס אינק (באנגלית: .Protalix BioTherapeutics, Inc) היא חברה ישראלית העוסקת בפיתוח תרופות. החברה ידועה במיוחד בזכות תרופה שפיתחה עבור מחלת הגושה.

מניית החברה נסחרת בבורסה לניירות ערך בניו יורק ובבורסת תל אביב, שם היא כלולה בת"א טק-עילית.

== היסטוריה ==
פרוטליקס בע"מ נוסדה בשנת 1993 על ידי יוסף שאלתיאל, בעל תואר ד"ר בביוכימיה צמחית ממכון ויצמן ששירת ביחידה הביולוגית של מרכז אב"כ בצה"ל. אחד מגדולי המשקיעים הראשוניים בחברה היה פיליפ פרוסט. בימיה הראשונים פעלה החברה במחסן בקריית שמונה.

בשנת 2006 נכנסה החברה להסכם שותפות עם חברת טבע לפיתוח של שני חלבונים למטרות רפואיות, תוך שימוש בפלטפורמת גידול תאי הצמחים שבידי פרוטליקס. בשנת 2009 חתמה על הסכם שיתוף פעולה עם חברת פייזר לפיתוח ולשיווק של המוצר שהיה למוצר הדגל של פרוטליקס, ELELYSO.

בדצמבר 2006, הפכה החברה לחברה ציבורית, בעקבות מיזוג משולש הופכי עם חברת Orthodontix, שנסחרה בבורסה באותה עת. לאחר המיזוג שינתה החברה הממוזגת את שמה לשם הנוכחי, פרוטליקס ביות'רפיוטיקס אינק.. במרץ 2007 החלה החברה החדשה שנוצרה בעקבות המיזוג להיסחר בבורסה.

בספטמבר 2010 החלה החברה להיסחר בבורסה בתל אביב כמניה דואלית, במקביל להמשך המסחר בה בבורסה בניו יורק. החברה כלולה במדד ת"א טק-עילית החל מיום היווסדו.

בינואר 2015 הכריזה החברה על אסטרטגיה עסקית חדשה. לפי האסטרטגיה החדשה, החברה תשקיע בעיקר בתרופות משופרות לתרופות קיימות (Bio-better), להן פוטנציאל ליתרון משמעותי על התרופות הקיימות, וכך תוכל להשיג יתרון אסטרטגי.

== מוצרים ==
פרוטליקס משתמשת בתאי צמחים מתורבתים על מנת לייצר תרופות. מוצרים שהחברה פיתחה או מפתחת:
* ELELYSO - תרופה נגד מחלת גושה. התרופה אושרה לשימוש על ידי מנהל המזון והתרופות האמריקאי ועל ידי גופי בריאות ורגולציה במדינות רבות נוספות. עד אוקטובר 2015 החזיקה בשותפות ביחס של 60%-40% עם פייזר (לטובתה של פייזר) בזכויות על התרופה ברחבי העולם (חוץ מישראל ומברזיל), עד שבאוקטובר 2015 החליטה על מכירת חלקה בשותפות, וכן מכירת זכויותיה בישראל, תמורת סכום כולל של 36 מיליון דולר במזומן ו-10 מיליון דולר במניות. לאחר המכירה היא מחזיקה בזכויות על התרופה רק בברזיל.
* PRX-105 - חומר שנועד לתת חיסון מפני מתקפת גז עצבים. חומר זה עדיין נמצא בשלבי מחקר ופיתוח.
* PRX-102 - תרופה למחלת פברי. תרופה זו נחשבת כעת למוצר הדגל מבין המוצרים שנמצאים כעת בפיתוח, ולפי הכרזות החברה היא עושה את מרב המאמצים לקדם את פיתוחה. בנובמבר 2015 דיווחה החברה שלאחר שסיימה את שלבי הניסויים Phase I-II, היא תתחיל בקרוב את שלב הניסויים הקליניים האחרון Phase III.
* PRX-106 (Oral Anti-TNF) - תרופה למחלות מעי דלקתיות. בשלבי מחקר ופיתוח מוקדמים.
* PRX-110 (AIR DNase) - תרופה לסיסטיק פיברוזיס.
* PRX-112 (Oral GCD) - שיפור של התרופה ELELYSO.

==קישורים חיצוניים==
* 

* 
* 

==הערות שוליים==

קטגוריה:תעשייה כימית בישראל
קטגוריה:תעשיית פרמצבטיקה בישראל
קטגוריה:חברות ישראליות הנסחרות בבורסה לניירות ערך בניו יורק
קטגוריה:חברות הנסחרות בבורסה לניירות ערך בתל אביב
קטגוריה:כרמיאל: חברות
קטגוריה:חברות הנסחרות ביותר מבורסה אחת
קונדואקן

קונדואקן (בספרדית: Cunduacán; ידועה גם כנטיבידד דה קונדואקן, בספרדית: Natividad de Cunduacán) היא עיר במדינת טבסקו אשר במקסיקו.

אוכלוסיית העיר מנתה בשנת 2010 19,923 תושבים, וראש העיר הוא טיטו קמפוס פיידרה.

==קישורים חיצוניים==

* 

קטגוריה:מקסיקו: ערים
קטגוריה:יישובים שהוקמו ב-1625
גביע הזהב של CONCACAF לנשים 1998

גביע הזהב של CONCACAF לנשים 1998, הוא גביע הזהב לנשים הרביעי שארגנה CONCACAF. הטורניר נערך בקנדה והתקיים מ-28 באוגוסט עד ה-6 בספטמבר 1998. הגביע שימש כטורניר המוקדמות לגביע העולם 1999, שנערך שנה לאחר מכן בארצות הברית. זהו גביע הזהב היחיד בו לא השתתפה נבחרת ארצות הברית, וזאת מכיוון שהיא העפילה אוטומטית לגביע העולם כמארחת. 

במשחק הגמר נפגשו המארחת קנדה ומקסיקו, שלה זה היה גמר ראשון אי פעם במפעל. בסיום המשחק, שנערך בטורונטו, ניצחו הקנדיות 0-1 וזכו בגביע בפעם הראשון בתולדותיהן. בעקבות הזכייה, העפילה קנדה ישירות לגביע העולם כנציגת CONCACAF, ואילו מקסיקו נשלחה לשני משחקים בשיטת בית-חוץ נגד ארגנטינה על הכרטיס הנוסף לטורניר. בסיום משחקים אלו, ניצחה מקסיקו והעפילה גם היא לגביע העולם.

==שלב הבתים==
===בית א'===

===בית ב'===

==שלב הנוק-אאוט==

===חצי הגמר===

===המשחק על המקום השלישי===

===הגמר===

קטגוריה:תחרויות גביע הזהב של CONCACAF לנשים
קטגוריה:תחרויות כדורגל בקנדה
קטגוריה:תחרויות כדורגל ב-1998
יוסף ידידיה קרמי

רבי יוֹסֵף יְדִידְיָה קַרְמִי (~ה'ש"מ, 1580 בערך - המחצית הראשונה של המאה ה-17) היה רב מקובל ופייטן בן יהדות איטליה. נודע בעיקר בשל סידור התפילה שלו "כנף רננים".

==ביוגרפיה==
נולד במודנה שבאיטליה לר' בנימין יקותיאל קרמי שהיה נציגם של מגורשי דוכסות מילאנו מול השלטונות. הוא פעל כמורה ומחנך לתלמידים כבר מראשית העשור השני של המאה ה-17, ובמקביל החל ב-1623 לשמש כחזן ומנהל התפילה בבית כנסת פרטי של משפחת אוסיליו במודנה.

ספרו "כנף רננים" הכולל תפילות, קינות, זמירות ובקשות, שחיבר קרמי לבקשת אנשים שונים ולקראת מועדים שונים, מבוסס על מדרשי חז"ל ועל ספר הזהר וספר "פרדס רימונים" של הרמ"ק. הספר התקבל יפה לאחר שמיד עם הדפסתו התחולל סביבו פולמוס גדול. גיסו של המחבר, רבי אהרן ברכיה ממודנה, שהיה אף הוא מקובל וחיבר תפילות ותחינות משל עצמו, חשד שהוכנסו בתפילות שבספר כוונות קבליות התואמות לקבלת הרמ"ק ואינן תואמות לקבלת האר"י, ואולי בשל כך יש לאסור את הדפסת הספר. הוא עורר את חברי בית הדין של מודנה ובראשם רבי דניאל טרבוט לחקור את הנושא, ולאחר זמן מה התיר בית הדין את הדפסת הספר ועיטר אותו בהסכמה נלהבת. בהמשך הצטרפו להסכמה זו רבנים רבים אחרים מרבני איטליה.

גם הגיס המתנגד הסכים לחלקים בספר שעוררו מאוחר יותר התנגדות כמו וידוי מיוחד שנדפס בו, המחבר כותב על כך: .

==קישורים חיצוניים==
* 
* 
* 

==הערות שוליים==

קטגוריה:רבנים איטלקים
קטגוריה:מודנה: רבנים
קטגוריה:מקובלי איטליה
קטגוריה:אישים שחיו במאה ה-16
קטגוריה:אישים שחיו במאה ה-17
קטגוריה:ילידי 1590
לי הו-ואן

לי הו-ואן (בקוריאנית: 이호원; ) הוא זמר-יוצר, ראפר ושחקן דרום קוריאני. ידוע יותר לפי שם הבמה שלו הו-יא. משמש כרקדן ראשי וראפר מוביל בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט.

== ביוגרפיה ==
לי הו-ואן נולד בבוסאן, קוריאה הדרומית. הוא נשר מבית הספר כשהיה בתיכון במהלך השנה הראשונה כדי לממש את חלומו להיות זמר. אביו הביע התנגדות שהוא יהיה זמר, מה שגרם להו-יא לעזוב את הבית. לאחר שנשר מהלימודים, הוא ניגש לבחינה הסופית של התיכון המעניקה לו תעודת סיום. הוא עבר את הבחינה ובכך קיבל תעודת סיום בגיל 16 בלבד. לאחר הופעת הבכורה של בנו והצלחת הלהקה התחדש הקשר בין הו-יא ואביו וכעת אביו תומך בבנו ובלהקה. הו-יא ניגש לאודישן לאחר נשירתו מהלימודים ובסופו של דבר החליט להישאר בחברת התקליטים שבה הוא נמצא כעת, וולים אנטרטיינמנט. לפני כן הו-יא היה מתאמן של חברת התקליטים JYP אנטרטיינמנט.

ב-15 בפברואר 2013 סיים הו-יא את לימודיו בתוכנית המוזיקה המעשית של אוניברסיטת דאקיונג ואף קיבל את פרס "כבוד הסטודנט של אוניברסיטת דאקיונג" יחד עם חברי להקת אינפיניט שלמדו יחד אתו בתוכנית, אל, סונג-קיו, סונג-יאול ודונג-וו.

ב-10 במרץ 2014 הו-יא הודיע כי שם הלידה האמיתי שלו הוא לי הו-דונג (באנגלית: Lee Ho-dong), ולא הו-ואן (Ho-won) כפי שהוא הציג עצמו בפני הציבור. הוא אמר כי הסיבה לשינוי של השם היה כדי לא להיות מקושר לקומיקאי קאנג הו-דונג (באנגלית: Kang Ho-dong). כשהיה בן 9, הו-יא ראה את קאנג הו-דונג משחק בתפקיד של טיפש בתוכנית קומדיה. כתוצאה מכך חבריו של הו-יא נהגו להקניט אותו שכן הוא בעל אותו שם כמו הקומיקאי ולכן הוא החליט לשנות את שמו לשמו הנוכחי, לי הו-ואן.

== קריירת מוזיקה ==
=== אינפיניט ===

הו-יא עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כרקדן ראשי וראפר מוביל של הלהקה. הקבוצה ערכה את הופעת הבכורה שלה ב-9 ביוני 2010.

=== אינפיניט H ===

הו-יא יחד עם חברו ללהקה, דונג-וו עשו את הופעת הבכורה שלהם כתת-הלהקה אינפיניט H, תת-הלהקה הרשמית הראשונה של הלהקה אשר נוצרה בשנת 2012. הם הוציאו לאור את האלבום הראשון שלהם ששמו Fly High. ב-26 בינואר 2015, הצמד עשו קאמבק והוציאו לאור את האלבום השני שלהם, Fly Again.

=== פעילויות אחרות ===
לפני הופעת הבכורה שלו, הו-יא לצידו של דונג-וו רקדו כרקדני ליווי עבור הלהקה Epik High במהלך ההופעות שלהם עבור השיר, "Run".

==קישורים חיצוניים==

* 

קטגוריה:זמרים-יוצרים דרום קוריאנים
קטגוריה:ראפרים דרום קוריאנים
קטגוריה:שחקני קולנוע וטלוויזיה דרום קוריאנים
קטגוריה:דרום קוריאנים שנולדו ב-1991
ירוסלאב דרובני (כדורגלן צ'כי)

ירוסלאב דרובני (בצ'כית: Jaroslav Drobný, נולד ב-18 באוקטובר 1979 בפוצטקי שבצ'כוסלובקיה) הוא כדורגלן עבר צ'כי ששיחק בעמדת השוער.

==קריירת מועדונים==
דרובני החל את קריירת הבוגרים שלו בדינמו צ'סקה בודייוביצה מליגת העל הצ'כית בשנת 1999, והיה השוער הקבוע של הקבוצה. בשנת 2001 החל לשחק בפאניוניוס היוונית, שם היה השוער הראשון במשך ארבע עונות, וצבר 101 הופעות ליגה. בשנת 2005 חתם בפולהאם, אליה הגיע כמחליפו של אדווין ואן דר סאר שעזב למנצ'סטר יונייטד. הוא נפצע זמן קצר לאחר חתימתו בפולהאם, ולא שיחק כלל במחצית העונה הראשונה. בפגרת החורף הושאל לחצי עונה לדן האג, שם שיחק ב-12 משחקים. בתום העונה חזר לפולהאם, אך חוזהו הותר באוגוסט 2006 בהסכמה משותפת של שני הצדדים, כאשר דרובני כלל לא שיחק עבור פולהאם. באוקטובר 2006 חתם באיפסוויץ' טאון עד לתום העונה, וגם שם לא שיחק. בפגרת החורף של אותה עונה הושאל לבוכום, בה הופיע 17 פעמים עד לתום העונה, בשל פציעתו של השוער הדני פטר סקוב-יאנסן. הופעתו הטובה של דרובני במדי בוכום גררה התעניינות ממועדונים אחרים, והוא חתם בהרטה ברלין בקיץ 2007. הוא שיחק שלוש עונות בהרטה ברלין, בהן צבר 97 הופעות ליגה, אך הרטה ברלין נשרה לבונדסליגה השנייה בתום עונת 2010, והוא עזב את הקבוצה.

בקיץ 2010 חתם בהמבורג. בעונתו הראשונה בקבוצה, 2010/2011, שימש שוער מחליף לפרנק רוסט. בעונת 2011/2012, לאחר פרישתו של רוסט, הפך לשוער הראשון של הקבוצה, אך חזר למעמד השוער השני כעבור עונה אחת, עם חתימתו של רנה אדלר בהמבורג. בעונת 2014/2015 דרובני הפך שוב לשוער הראשון על חשבונו של אדלר.

בקיץ 2016 חתם בורדר ברמן. דרובני היה מיועד להיות השוער השני, ואכן שימש בתפקיד זה, תחילה תחת השוער פליקס וידוולד, ואחר כך תחת בן ארצו ייז'י פבלנקה. במהלך שתי עונות וחצי, ערך דרובני עשר הופעות ליגה במדי ורדר ברמן. בינואר 2019 הוא עבר לפורטונה דיסלדורף מהבונדסליגה, כשוער המשנה של מיכאל רנסינג. הוא ערך שתי הופעות עד לשלהי עונת 2018/2019, שבסיומה שוחרר מהקבוצה והפך לשחקן חופשי.

באוקטובר 2019 חזר דרובני לקבוצת נעוריו, דינמו צ'סקה בודייוביצה. במאי 2021 פרש ממשחק פעיל.

==קריירה בינלאומית==
לדרובני 16 הופעות במדי נבחרת צ'כיה עד גיל 21, עמה השתתף באולימפיאדת סידני (2000), ופתח בשני משחקים בשלב הבתים, בו הודחה הנבחרת הצ'כית. את הופעת הבכורה שלו בנבחרת צ'כיה הבוגרת ערך בשנת 2009, בתיקו 0-0 מול נבחרת מרוקו. נכלל בסגל הצ'כי ליורו 2012, אך לא שותף בו, ושימש מחליף לפטר צ'ך.

==קריירת אימון==
החל מאוקטובר 2021 משמש דרובני כמאמן שוערים בקבוצת המילואים של באיירן מינכן. 

==קישורים חיצוניים==

קטגוריה:כדורגלנים צ'כים
קטגוריה:שוערי כדורגל צ'כים
קטגוריה:כדורגלני דינמו צ'סקה בודייוביצה
קטגוריה:כדורגלני פאניוניוס
קטגוריה:כדורגלני פולהאם
קטגוריה:כדורגלני ורדר ברמן
קטגוריה:כדורגלני דן האג
קטגוריה:כדורגלני איפסוויץ' טאון
קטגוריה:כדורגלני בוכום
קטגוריה:כדורגלני הרטה ברלין
קטגוריה:כדורגלני המבורג
קטגוריה:כדורגלני פורטונה דיסלדורף
קטגוריה:כדורגלני נבחרת צ'כיה
קטגוריה:כדורגלנים באולימפיאדת סידני (2000)
קטגוריה:כדורגלני יורו 2012
קטגוריה:ספורטאים צ'כים ביוון
קטגוריה:ספורטאים צ'כים באנגליה
קטגוריה:ספורטאים זרים בהולנד
קטגוריה:ספורטאים צ'כים בגרמניה
קטגוריה:צ'כים שנולדו ב-1979
השעיה

השעיה, שפירושה הרחקה זמנית מפעילות, היא אחד מהעונשים הנהוגים בדין משמעתי, ולעיתים היא משמשת כצעד מניעתי לפני ההעמדה לדין משמעתי. 

==בבית הספר==

בתקנון המשמעת של בתי ספר נכלל גם עונש של השעיה של תלמיד מלימודים. במערכת החינוך בישראל (כיתות א'-י"ב) מוסדר הנושא בחוזר של מנכ"ל משרד החינוך.

==בספורט==
השעיה היא עונש מקובל לספורטאים ולקבוצות ספורט שחרגו באופן חמור מכללי ההתנהגות הנדרשים בענף הספורט שבו הם פועלים. בין השאר ניתן עונש השעיה על שימוש בסמים לשם שיפור ההישגים הספורטיביים.

==בעבודה==

עונש השעיה נקבע באחדים מחוקי מדינת ישראל, ובהם:
* בחוק שירות המדינה (משמעת), תשכ"ג-1963, ניתנה לנציב שירות המדינה הסמכות להשעות מתפקידו עובד מדינה שהוגשה נגדו קובלנה על עבירת משמעת או שנפתחה נגדו חקירה פלילית. 
* חוק רואי חשבון, תשט"ו-1955, מקנה למועצת רואי חשבון בישראל סמכות להטיל על רואה חשבון, עקב בהתנהגות שאינה הולמת את כבוד המקצוע, עונשים של התראה, נזיפה, הפסקת תוקף הרישיון (שפירושה השעיה) לתקופה שתקבע וביטול הרישיון. 
* חוק לשכת עורכי הדין, תשכ"א-1961, מקנה ללשכת עורכי הדין בישראל סמכות להטיל על עורך דין שהורשע בעבירת משמעת את העונשים הבאים: אזהרה, נזיפה, קנס (עד סך של 25,000 שקלים כנגד כל עבירה), השעיה מן הלשכה והוצאה מן הלשכה.
* חוק הגבלות על משך השעיה של עובד גוף ציבורי עקב הליכים פליליים, התשע"ח-2018, מסדיר את משך השעייתו של עובד של חברה ממשלתית או חברת בת ממשלתית ושל עובד תאגיד שהוקם בחוק או לפיו.

תקנון העבודה בתעשייה, שהוא הסכם קיבוצי כללי שנחתם בין התאחדות התעשיינים להסתדרות הכללית כולל עונש של השעיה על עבירות משמעת שונות.

==השעיה של נבחר ציבור==

חוק הכנסת מאפשר השעיה מסוימת של חבר הכנסת שמתנהלים נגדו הליכים פליליים, עד לסיומם. חוק חסינות חברי הכנסת, זכויותיהם וחובותיהם מקנה לוועדת האתיקה של הכנסת סמכות להעניש חבר כנסת על הפרת כלל מכללי האתיקה. בעונשים גם "הרחקה מישיבות מליאת הכנסת או ועדות הכנסת לתקופה שלא תעלה על שישה חדשים ובלבד שחבר הכנסת יהיה רשאי להיכנס לישיבה לצורך הצבעה בלבד".

סעיף 19א לחוק הרשויות המקומיות (בחירת ראש הרשות וסגניו וכהונתם), התשל"ה-1975, קובע הקמתה של ועדה שמטרתה: "הוגש כתב אישום נגד ראש רשות במהלך כהונתו או תלוי ועומד נגד ראש רשות כתב אישום שהוגש לפני תחילת כהונתו, בין שהעבירה נעברה בזמן שכיהן כראש רשות ובין לפני שהחל לכהן כראש רשות, רשאית הוועדה לבחינת השעיה, לבקשת היועץ המשפטי לממשלה ולאחר שנתנה לראש הרשות הזדמנות להשמיע את טענותיו, להשעות את ראש הרשות מכהונתו, אם סברה כי מפאת חומרת האישומים המיוחסים לו בכתב האישום אין הוא ראוי לכהן כראש הרשות."

==לקריאה נוספת==
* מנחם גולדברג, "ההשעיה בהליכים משמעתיים", שנתון משפט העבודה א', תש"ן

==קישורים חיצוניים==
* 

==הערות שוליים==

קטגוריה:ענישה
קטגוריה:דין משמעתי
טיטוס קווינטיוס קריספינוס

טיטוס קווינטיוס קריספינוס (בלטינית: Titus Quinctius Crispinus; ? - 208 לפנה"ס) היה מגיסטראט רומאי שפעל בזמן המלחמה הפונית השנייה ונהרג במהלך התקלות עם צבאו של חניבעל.
==ביוגרפיה==
הוא נזכר לראשונה כקצין בצבאו של מרקוס קלאודיוס מרקלוס, לקראת סוף שנת 213 לפנה"ס מרקלוס שחרר את סגנו אפיוס קלאודיוס פולכר כדי שיוכל להשתתף בקונסולאט של השנה הבאה, ומינה את קריספינוס כסגנו החדש.

פרידריך מינצר מזהה אותו עם אותו טיטוס קווינטיוס קריספינוס שאודותיו מספר טיטוס ליוויוס סיפור מוזר שהתרחש בשנת 212 לפנה"ס: לקריספינוס היה ידיד קמפני בשם באדיוס. באותה תקופה בסיוע התעמולה של חניבעל, התמרדו הקמפנים נגד רומא אולם קריספינוס סבר שבאדיוס עדיין חבר שלו. באדיוס ניגש על המוצבים הרומאיים וביקש לקרוא לקריספינוס. קריספינוס סבר שבאדיוס מעוניין בשיחת חברים רגילה, ועל כן הגיע לבדו בלי שומרים. כאשר הוא הגיע, הזמין אותו באדיוס להפתעתו לדו-קרב. קריספינוס השיב שהוא לא מעוניין, מכיוון שהוא עדיין רואה בבאדיוס חבר. בתגובה, החל באדיוס להתגרות בו בגלוי, כינה אותו פחדן והצטרף אל הקמפנים המורדים. קריספינוס התייעץ עם מפקדיו ולאחר שקיבל אישור מהם נענה להזמנה של באדיוס, אולם לא הרג אותו בקרב אלא רק הפיל אותו מסוסו ולקח את מגנו. בניגוד למינצר, החוקר רוברט בראוגטון מאמין כי מדובר בשתי דמויות שונות.

הוא נזכר שוב במהלך אותה שנה כאחד מקציניו של מרקלוס במהלך המצור על סירקוסאי. הוא נבחר כפראיטור בשנת 209 לפנה"ס, ובמסגרת תפקידו זה הוא קיבל פיקד על הכוח שהוצב באזור העיר קפואה. בשנת 208 לפנה"ס נבחר לתפקיד הקונסול יחד עם מפקדו לשעבר מרקוס קלאודיוס מרקלוס. במסגרת תפקידם, השניים חנו באזור טראנטום והטילו מצור על לוקרי. הם נהגו בחוסר זהירות וחניבעל הצליח להניס אותם משם. קריספינוס התאחד עם צבאו של מרקלוס, והשניים התכוננו להתקפה על מחנהו של חניבעל. אולם כאשר השניים יצאו לסיור שגרתי מלווים בקומץ פרשים, הם נפלו למארב קרתגי מתוכנן היטב. מרקלוס נהרג וקריספינוס נפצע קשה. חניבעל לקח כשלל את החותמת של מרקלוס, וניסה לנצל אותה כדי לכבוש מחדש את העיר סלאפיה. הוא כתב איגרת וחתם עליה בשם מרקלוס. באיגרת הוא הורה על החלפת חיל המצב הרומאי בעיר. הוא הלביש קבוצת לוחמים דוברי לטינית במדי הצבא הרומאי, ושלח אותם לעיר, אולם קריספינוס, שהכיר את הטקטיקות החביבות על חניבעל, הזהיר מראש את מפקדי חילות המצב שמרקלוס מת. מפקד חיל המצב של סלאפיה נתן לחיילי חניבעל להיכנס לעיר ולאחר מכן טבח בהם.

קריספינוס היה פצוע קשה, והצליח אך בקושי להגיע אל ונוסיה ומשם לדווח מה אירע. הסנאט הרומי ביקש ממנו להגיע לרומא כדי לנהל את הבחירות של השנה הבאה, אולם הוא השיב שפצעיו אינם מאפשרים לו זאת, ולכן בלית ברירה מינה דיקטטור שינהל את הבחירות במקומו. הוא מת מפצעיו מאוחר יותר באותה שנה. על פי חלק מהגרסאות בטראנטום ועל פי גרסאות אחרות בקמפניה. היה זה מאורע חסר תקדים בו שני קונסולים מכהנים נהרגים בהיתקלות קטנה.

==לקריאה נוספת==
<div style="direction: ltr;">
* , במקור יצא בצרפת ב-1995, תורגם לאנגלית בשנת 1998.
* .
</div>

==הערות שוליים==

קטגוריה:רומאים בתקופת הרפובליקה
קטגוריה:רומאים במלחמה הפונית השנייה
קטגוריה:קונסולים ברפובליקה הרומית
קטגוריה:אישים שחיו במאה ה-3 לפנה"ס
קלייר מגנאג'י

קלייר מֶגְנָאגִ'י (נולדה ב-1 באוגוסט 1977) היא זמרת אופרה וסולנית קונצרטים ישראלית, בעלת קול סופרן.

מגנאג'י נולדה בתל אביב. סיימה תואר ראשון בביצוע ווקאלי ואופרה באקדמיה למוסיקה ע"ש רובין באוניברסיטת ת"א והמשיכה לתואר שני בקונסרבטוריון ניו אינגלנד בבוסטון. מורותיה החשובות היו אגנס מסיני, אפרת בן נון, סילביה גרינברג וליליאן ווטסון. כמו כן השתלמה בצרפת אצל הזמרת הנודעת תרזה ברגנצה.
==קריירה==
הופיעה לראשונה במרכזי המוזיקה החשובים בעולם בשנת 2007 עם האקדמיה לזמרים צעירים "גן הקולות" של מנצח הבארוק הנודע ויליאם כריסטי. מאז הוזמנה להופיע כסולנית אורחת בתפקידים ראשיים בבתי האופרה הלאומיים של פינלנד ואסטוניה, באופרה הישראלית החדשה, בקריית המוזיקה בפריז, תיאטרון קאן, פסטיבל האופרה של ריינסברג, פסטיבל ישראל ובסיור ההפקה "הקומדיה השטנית" לצד השחקן ג'ון מלקוביץ' בארצות הברית ובישראל. היא מרבה להופיע ברפרטואר קונצרטי נרחב באולמות כמו המוזיקפראיין בווינה, הפילהרמוני בברלין, ויגמור הול והברביקן בלונדון, קונסרבטוריון צ'ייקובסקי במוסקבה, אולם אליס טולי בלינקולן סנטר בניו יורק, ארמון האמנויות בבריסל, האודיטוריום הלאומי במדריד והגולבנקיאן בליסבון. בין השאר הופיעה עם התזמורת הפילהרמונית הישראלית, התזמורת הפילהרמונית של ברמן, התזמורת הפילהרמונית של ברלין, התזמורת הסימפונית הלאומית אסטוניה, התזמורת הקאמרית הלאומית של מוסקבה, תזמורת אלסטר, התזמורת הסימפונית ירושלים, תזמורת האמנויות הפורחות, תזמורת האקדמיה הווינאית, הלסינקי בארוק והקאמרטה הישראלית ירושלים.

דיסק הבכורה שלה, "ציפור יחידה", ובו שירים אמנותיים של המלחין עודד זהבי, יצא לאור במסגרת המכון למוזיקה ישראלית בחודש מרץ 2015 וזכה לשבחי הביקורת. הדיסק השני שלה, "ליל סערה" עם בארוקדה, כולל אריות דרמטיות של הנדל ויצא בתחילת 2016 בישראל.

הופעותיה הוקלטו עבור ערוצי הטלוויזיה מצו וארטה, רדיו BBC3 ורדיו צרפת, הרדיו הגרמני Kulturradio, רשות השידור הישראלית והטלוויזיה האסטונית.

נבחרה לייצג את ישראל בתחרות היוקרתית BBC Cardiff Singer Of The World בשנת 2009, שם הופיעה עם התזמורת הלאומית הוולשית וזכתה להצלחה רבה.

==מלגות ופרסים==
* מלגת קרן התרבות אמריקה-ישראל
* מלגות המכון הישראלי לאמנות הזמרה
* פרס רוזנבלום לאמנויות הבמה (2016)

==קישורים חיצוניים==
* 

* 
* 

קטגוריה:זמרות השרות בעברית
קטגוריה:זמרות ישראליות במוזיקה הקלאסית
קטגוריה:זמרות ישראליות
קטגוריה:זמרים ישראלים
קטגוריה:זמרות אופרה ישראליות
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:בוגרות בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:ישראליות שנולדו ב-1977
קטגוריה:ישראלים שנולדו ב-1977
דלפק

דלפק קבלה עשוי [[עץ המותקן בבית עסק.]]
דלפק עשוי [[נירוסטה המותקן במטבח מוסדי.]]
דֶּלְפֵּק או בר הוא משטח עבודה אופקי, שניתן למצוא במטבח, באזור הכנת אוכל, פאבים, חנויות, חדרי אמבטיה, חדרי שירותים או חדרי עבודה בכלל. לעיתים קרובות, הוא מותקן מעל ארונות ונתמך בהם. המשטח ממוצב בגובה ארגונומי עבור המשתמש וביצוע המשימות שלשמן נועד. הדלפק עשוי להיות בנוי מחומרים שונים עם תכונות שונות של פונקציונליות, עמידות, ואסתטיקה. ישנם דלפקים אשר בתוכם מובנים מכשירי חשמל או אביזרים אחרים, הרלוונטיים לצורך היישומי שלשמו מיועד הדלפק.

המונח דלפק משמש גם ככינוי לעמדת עבודה (למשל "דלפק קבלה").

דלפקים עשויים להיות מיוצרים מתוך מגוון רחב של חומרים, והעלות שלהם יכולה להשתנות במידה רבה בהתאם לחומר הנבחר. העמידות ונגישות השימוש בדלפק משתפרים, לעיתים קרובות, ככל שחומר הגלם מתייקר, אולם ישנם כמה חומרים יקרים שאינם עמידים במיוחד, או אינם ידידותיים למשתמש. כמה חומרי גלם נפוצים, מהם מקובל לייצר דלפקים, הם כדלקמן:
* אבן טבעית: גרניט, אבן גיר, שיש, גברו, לווחה
* מינרלים סיליקטיים: טרוורטין, קוורץ
* עץ
* מתכות: פלדת אל-חלד, נחושת, אבץ, אלומיניום
* זכוכית
* חומרים תעשייתיים: בטון, עופרת, פלסטיק, טרצו, אריחים, אפוקסי
== ראו גם ==
* שולחן עבודה
==קישורים חיצוניים==

==הערות שוליים==

קטגוריה:ריהוט
קטגוריה:ארגונומיה
מיכל קאדלץ

מיכל קַאדְלֵץ (בצ'כית: Michal Kadlec, נולד ב-13 בדצמבר 1984 בוישקוב שבצ'כוסלובקיה) הוא כדורגלן צ'כי המשחק בפ.צ. סלובצקו ובנבחרת צ'כיה בעמדות המגן השמאלי והבלם. קאדלץ הוא בנו של מירוסלאב קאדלץ, אחד מגדולי הכדורגלנים של צ'כוסלובקיה וצ'כיה בכל הזמנים.

==קריירת מועדונים==
מיכל קאדלץ החל לשחק כדורגל בעיר קייזרסלאוטרן, תחילה בקבוצת אלזנבורן, ולאחר מכן בפ.צ. קייזרסלאוטרן, בעקבות אביו ששיחק בשנות ה-90 במועדון זה. בשנת 1998 עזבה משפחת קאדלץ את קייזרסלאוטרן, ומיכל קאדלץ עבר לשחק במועדון הנוער של פ.צ. סלובצקו מצ'כיה, ושם גם החל את קריירת הבוגרים שלו בשנת 2001. קאדלץ נשאר במועדון זה עד לשנת 2005, וצבר 34 הופעות ליגה. 

בפגרת החורף של עונת 2004/05 עבר קאדלץ לספרטה פראג, וכבר באותה עונה זכה עם הקבוצה באליפות ליגת העל הצ'כית. בעונת 2005/06 זכה קאדלץ עם ספרטה פראג בגביע הצ'כי, לאחר ניצחון על באניק אוסטרבה בבעיטות הכרעה, בהן הבקיע קאדלץ את הפנדל שלו. בעונת 2006/07 זכה קאדלץ עם ספרטה פראג בדאבל, כאשר הקבוצה זכתה שוב באליפות צ'כיה, ובגביע הצ'כי לאחר ניצחון 2-1 על פ.צ. יבלונץ. בעונת 2007/08 הוסיף קאדלץ גביע נוסף לארונו, לאחר ניצחון על סלובן ליברץ בבעיטות הכרעה. את עונת 2008/09 החל קאדלץ בספרטה פראג, אך לקראת תום חלון ההעברות עזב את המועדון לאחר שהופיע במדיו ב-95 משחקי ליגה והבקיע שבעה שערים, וחתם בבאייר לברקוזן. קאדלץ שיחק חמש עונות בבאייר לברקוזן, ובעונת 2008/09 הגיע עם הקבוצה לגמר הגביע הגרמני, בו שיחק 90 דקות בהפסד 1-0 לורדר ברמן. בעונת 2010/11 סיים עם הקבוצה במקום השני בבונדסליגה, לאחר האלופה בורוסיה דורטמונד. עונת 2012/13 הייתה האחרונה של קאדלץ בלברקוזן, וכמות הופעותיו ירדה משמעותית. בסיום עונה זו, עזב את המועדון לאחר שצבר 128 הופעות ליגה, בהן הבקיע שמונה שערים.

בקיץ 2013 חתם קאדלץ בפנרבחצ'ה מליגת העל הטורקית על חוזה לשלוש שנים, תמורת 4.5 מיליון אירו. בעונת 2013/14 זכה עם המועדון באליפות טורקיה, וגם בסופר קאפ הטורקי מול גלטסראיי, במשחק שהסתיים בתיקו 0-0 והוכרע בבעיטות הכרעה. קאדלץ נכנס כמחליף בדקה ה-82 במשחק זה במקומו של ברונו אלבש, והבקיע את הפנדל המנצח.

==קריירה בינלאומית==
קאדלץ ערך את הבכורה במדי נבחרת צ'כיה בשנת 2007 בניצחון 3-1 על נבחרת סלובקיה. במשחק זה הבקיע קאדלץ שער עצמי. את שערו הראשון בנבחרת הבקיע במשחק ידידות מול נבחרת סקוטלנד במאי 2008. קאדלץ נכלל בסגל צ'כיה ליורו 2008. בטורניר שיחק עשר דקות בלבד, כמחליף בהפסד 3-2 לנבחרת טורקיה בשלב הבתים, הפסד שבעקבותיו הודחה צ'כיה מהטורניר. ביורו 2012 קאדלץ היה שחקן הרכב קבוע, ושיחק בכל ארבעת המשחקים של צ'כיה, עד להדחתה ברבע הגמר מול נבחרת פורטוגל.

==תארים==
עם ספרטה פראג:
* אליפות ליגת העל הצ'כית (2): 2004/05, 2006/07
* הגביע הצ'כי (2): 2005/06, 2006/07

עם פנרבחצ'ה:
* אליפות ליגת העל הטורקית: 2013/14
* הסופר קאפ הטורקי: 2014

==קישורים חיצוניים==

קטגוריה:כדורגלנים צ'כים
קטגוריה:מגני כדורגל צ'כים
קטגוריה:כדורגלני סלובצקו
קטגוריה:כדורגלני ספרטה פראג
קטגוריה:כדורגלני באייר לברקוזן
קטגוריה:כדורגלני פנרבחצ'ה
קטגוריה:כדורגלני נבחרת צ'כיה
קטגוריה:ספורטאים צ'כים בגרמניה
קטגוריה:ספורטאים צ'כים בטורקיה
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני יורו 2016
קטגוריה:צ'כים שנולדו ב-1984
ג'אט (קבוצה אתנית)

מנהג גמלים ג'אט מוסלמי מאזור סינד, 1872
ג'אט סיקי משבט סינדהו, לאהור, 1872
נערה ג'אט מאוטר פרדש, 1868
ג'אט (בפנג'אבי: ਜੱਟ, בהינדי: जाट, באורדו:جاٹ, באנגלית: Jat (מבטאים "ג'אאט") היא קהילה אתנית, בזמנו בעיקר חקלאית באופייה, בצפון הודו ובפקיסטן.
בהתחלתה עם של רועים על גדות החלק התחתון של הנהר אינדוס בחבל סינד, נדדה עם הזמן צפונה אל אזורי פנג'ב, דלהי, רג'פוטאנה ומערב מישור הגנגס תוך מעבר לחיים מיושבים ולחקלאות.
בני ג'אט הפכו למרכיב חשוב בקרב ההודים הפנג'בים. כיום חיים בני ג'אט בעיקר במדינות ההודיות הריאנה, פנג'ב, דלהי, רג'סטן ואוטאר פרדש, ובמדינות פנג'ב וסינד בפקיסטן.
בני ג'אט אימצו דתות שונות - הינדואיזם, אסלאם סוני (בפקיסטן) ובמיוחד הסיקיזם. אולם פולחן האבות תופס עדיין תפקיד חשוב בתרבותם ומסורותיהם. בני ג'אט נמנעו תקופות ארוכות להכיר בסמכויות דתיות ופוליטיות, ובמערכת הקאסטות. הם נחשבים "ללא קסטות" והוגדרו לא פעם על ידי שכניהם כ"טמאים". קהילת ג'אט דוברת בעיקר את שפת פנג'בי (הניבים ג'אטקי-הינדי, הינדקי וכו'). חלקם מדברים גם אורדו.

קהילת הג'אט ראתה שינויים מרחיקי לכת במאה ה-17, הפלג ההודי של הג'אט נקט במאבק מזוין נגד האימפריה המוגולית בסוף המאה ה-17 ותחילת המאה ה-18. הממלכה הג'אטית הגיעה לשיא פריחתה תחת מהראג'ה סוראג' מאל בבהרטפור, בשנים 1707-1763.

חברי קהילת הג'אט באזור פנג'אב אימצו את מנהגי הקהלסה של הסיקים, והם נקראים ג'אטים סיקים.

==דמוגרפיה==
במאה ה-21 הג'אטים היוו 20% מאוכלוסיית חבל פנג'ב, 10% מתושבי בלוצ'יסטן, רג'סטן ודלהי, 2-5% מתושבי סינד, ח'ייבר פח'טונח'ווה ואוטר פרדש. 6 מיליון ג'אט חיים בהודו ו-4 מיליון בפקיסטן.
בשנת 2012 העריכו ב"הינדוסטן טיימס" כי יש בעולם 82.5 מיליון ג'אט. המספרים במפקדי האוכלוסין בהודו נמוכים בהרבה.
בני ג'אט מוכרים כ"מעמד חלש אחר" (Other Backward Class) ב-7 מתוך 36 המדינות וטריטוריות המרכיבות את הודו, דהיינו ברג'סטן, בהימאצ'ל פרדש, בדלהי, באוטראקהאנד, באוטאר פרדש, במדיה פרדש ובצ'האטיסגאר. קטגוריה זו מעניקה להם זכאות להעדפה מתקנת בתור אוכלוסייה הנמצאת מחוץ למערכת הקאסטות ומעמדה נחשב לעיתים קרובות כנחות. עם זאת ההכרה הזאת לא זיכתה אותם בהעדפה מתקנת בתחום המשרות בממשל המרכזי אלא רק במדינת רג'סטן (החל משנת 1999), להוציא המחוזות בהרטפור ודולפור.
בעשור השני של המאה ה-21 עלתה הדרישה מצד בני ג'אט באזורים נוספים לזכות בהעדפה מתקנת.
בשנת 2016 ארגנו בני ג'אט ממדינת הריאנה תנועת מחאה המונית לשם כך, שהידרדרה למעשי אלימות והתנגשויות עם כוחות הסדר, עם נפגעים בנפש.
במהומות מ-20 בפברואר 2016 חסמו בני ג'אט והרסו דרכי תחבורה אל עיר הבירה של הודו, דלהי, וחלקים מתעלת מונאק המספקת מים לעיר הזאת. 10 מיליון תושבים בדלהי נותקו ממים. כמו כן פגעו ברכוש רב פרטי וציבורי. בעיר רוטאק הציתו חנויות ומפעלים השייכים לקבוצות אתניות אחרות.

==ראו גם==
*אדיוואסי

== קישורים חיצוניים ==

* [http://www.ndtv.com/cheat-sheet/18-dead-in-haryana-jat-protests-chief-minister-summoned-to-delhi-1280224 18 הרוגים ו-200 פצועים בהפגנות הריאנה ג'אט], באתר NDTV, פברואר 2016 
* 
* 

קטגוריה:קבוצות אתניות
קטגוריה:הודו: תרבות
קטגוריה:פקיסטן: דמוגרפיה
יוסף קולודני

יוסף קולודני (נולד בשנת 1935) שימש בתפקיד אדריכל העיר כפר סבא בשנים 1976–1991.

== חייו ==
יוסף קולודני נולד בפריז ועלה ארצה בגיל 11 עם משפחתו.

הוא למד בתיכון "כצנלסון", שבכפר סבא, וסיים את לימודיו האקדמיים בטכניון בשנת 1957.

יוסף קולודני התחיל לעסוק בתכנון ערים בשנת 1963, ובשנת 1976 נתמנה על ידי ראש עיריית כפר סבא דאז זאב גלר, ושימש בתפקיד זה 15 שנה.

== פרויקטים בולטים ==
יוסף קולודני תכנן את תוכנית המתאר הרביעית של כפר סבא בשנת 1976. היא כללה את הרעיון, שכפר סבא תהיה עיר הטובלת בירק, שמשמעה הפרדה חלקית של הולכי הרגל מהתנועה המוטורית במרחבי העיר באמצעות גנים. בנוסף התוכנית כללה בנייה של מרכז עיר חדש בצפון העיר, שיחבר את השכונות המזרחיות עם שאר חלקי העיר. הצפיפות בעיר תוקטן ביחס לערים אחרות.מגדל המים של כפר סבא.
רחוב רוטשילד בכפר סבא

== פרסים ==
* פרס רכטר על תכנון השכונה דפנה שבירושלים (חלק מקבוצת אדריכלים), 1974.
* פרס רכטר על תכנון תוכנית המתאר ה-4 של כפר סבא, 1984.
* תואר יקיר העיר כפר סבא בשנת 2012.

== ספריו ==
* אלפיים שנה בכפר סבא (1987)

==קישורים חיצוניים==
*[http://www.kfar-saba.muni.il/?CategoryID=255&ArticleID=3504 יוסף קולודני אדריכל העיר המיתולוגי קיבל את אות "יקיר העיר" כפר סבא בטקס מרגש ורב משתתפים] אתר עיריית כפר סבא, 18 באפריל 2012
== הערות שוליים ==

קטגוריה:ישראלים ילידי צרפת
קטגוריה:בוגרי תיכון כצנלסון
קטגוריה:בוגרי הטכניון - מכון טכנולוגי לישראל: אדריכלות
קטגוריה:זוכי פרס רכטר
קטגוריה:יקירי כפר סבא
קטגוריה:מתכנני ערים ישראלים
קטגוריה:ישראלים שנולדו ב-1935